અહીં સ્ક્રીનપ્લેમાં તમારું નામ છે, પરંતુ અમને ખબર છે કે અમારા તામિલ જેવું જ તમારું હિન્દી છે. ડાયલૉગ્સમાં ગુલઝારસાહેબનું નામ દેખાય છે. નસીરુદ્દીન શાહના મોઢે બોલાયેલા આસ્તીન ચઢા દેના ઝરા મેરી, હિમાકત-એ-નાઉમþ, મરીઝ-એ-ઇશ્ક જેવા શબ્દપ્રયોગોમાં એ દેખાઈ પણ આવે છે. પરંતુ બાલકૃષ્ણ દોશી જેવા દિગ્ગજ ગુજરાતી આર્કિટેક્ટ માટે તમારી ફિલ્મમાં ઠરકી જેવો હલકો શબ્દ વપરાય? તેમના ગેસ્ટ અપીઅરન્સમાં અમદાવાદની ગુફાની રચના વિશે બોલાતી બે લાઇન પણ મહત્વની હતી, જ્યારે એ આખો કૅમિયો અહીં માત્ર નામનો જ બનીને રહી ગયો છે. ફિલ્મમાં ઇતના તંગ આ ગએ હો તો છોડ ક્યૂં નહીં દેતે? એ લાઇન તો આ જ શાદ અલીવાળી ‘સાથિયા’માં પણ હતી. મતલબ કે ટ્રાન્સલેશન સિવાય ખાસ કોઈ ક્રીએટિવિટી ઉમેરાઈ નથી. ઉપરથી તમારો પૅશનેટ-મૅજિકલ ટચ પણ નથી. એટલે જ દુલ્કર સલમાન-નિત્યા મેનનની જેમ આદિત્ય રૉય કપૂર-શ્રદ્ધા કપૂરના પ્રેમમાં અમે પડી શકતા નથી. વળી ખોટી જગ્યાએ સ્પૉન્સરનું પ્રોડક્ટ-પ્લેસમેન્ટ મુકાયું હોઈ પૈસા કમાવા માટે આ ફિલ્મ બનાવાઈ હોવાનું વધારે સ્પક્ટ થાય.